Source: http://legislatie.just.ro/Public/DetaliiDocumentAfis/158622
Timestamp: 2020-07-12 11:01:06+00:00

Document:
NORME METODOLOGICE din 12 mai 2014pentru aplicarea titlului I din Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului în scopul obţinerii avizului specific al Ministerului Apărării Naţionale (Anexa nr. 2)
+ Articolul 1 (1) Avizul specific al Ministerului Apărării Naţionale se eliberează prin Statul Major General, exclusiv în cazul vânzării libere a terenurilor agricole extravilane, în baza solicitării formulate de vânzătorul acestora, potrivit modelului de aviz specific, favorabil sau negativ, prevăzut în anexele nr. 2A, respectiv nr. 2B. ... (2) Avizul specific este valabil 12 luni de la data comunicării către vânzător. Avizul specific este valabil şi ulterior împlinirii acestui termen, dacă părţile au încheiat în perioada sa de valabilitate un antecontract sau un pact de opţiune care are ca obiect terenul agricol extravilan pentru care a fost emis. ... + Articolul 2 (1) Avizul specific se eliberează în urma consultării de către Ministerul Apărării Naţionale, prin Statul Major General, a structurilor proprii, precum şi a structurilor interne specializate din cadrul Ministerului Afacerilor Interne, Ministerului Justiţiei, Serviciului Român de Informaţii, Serviciului de Informaţii Externe şi Serviciului de Protecţie şi Pază. ... (2) Modalitatea de consultare de către Ministerul Apărării Naţionale a structurilor interne specializate din cadrul Ministerului Afacerilor Interne, Ministerului Justiţiei, Serviciului Român de Informaţii, Serviciului de Informaţii Externe şi Serviciului de Protecţie şi Pază, precum şi termenele sau alte elemente care ţin de eliberarea avizului specific, se stabilesc prin protocol comun. ... + Articolul 3 (1) În scopul identificării situaţiilor în care este necesar a se solicita avizul specific, Ministerul Apărării Naţionale, pe baza datelor puse la dispoziţie de structurile menţionate la art. 2 alin. (1), comunică Agenţiei Naţionale de Cadastru şi Publicitate Imobiliară zonele cu acoperire de 2.400 m în jurul obiectivelor speciale, în vederea integrării acestora în baza de date a oficiilor teritoriale de cadastru şi publicitate imobiliară. ... (2) Pe baza datelor furnizate, se va proceda, din oficiu, la notarea menţiunii "Imobil aflat sub incidenţa art. 3 alin. (1) din Legea nr. 17/2014" în cartea funciară a imobilelor situate în zona prevăzută la alin. (1), înscrise în sistemul informatic integrat de cadastru şi carte funciară. ... (3) Pentru terenurile agricole din extravilan situate în unităţi administrativ-teritoriale amplasate parţial pe o adâncime de 30 km faţă de frontiera de stat şi de ţărmul Mării Negre, către interior, identificate conform anexei nr. 2E, se va proceda, din oficiu, la notarea menţiunii "Imobil aflat sub incidenţa art. 3 alin. (1) din Legea nr. 17/2014" în cartea funciară a imobilelor înscrise în sistemul informatic integrat de cadastru şi carte funciară. ... (4) La prima înregistrare, pe baza unei documentaţii cadastrale, a terenurilor agricole din extravilan identificate pe baza datelor furnizate ca fiind situate în zona prevăzută la alin. (1), precum şi a celor menţionate la alin. (3), în sistemul informatic integrat de cadastru şi carte funciară, se va proceda din oficiu la efectuarea notării menţiunii "Imobil aflat sub incidenţa art. 3 alin. (1) din Legea nr. 17/2014". ... (5) Vânzătorul terenurilor agricole extravilane pentru care cartea funciară conţine menţiunea prevăzută la alin. (2)-(4) are obligaţia obţinerii avizului specific al Ministerului Apărării Naţionale. ... (6) Pentru terenurile agricole din extravilan, situate în unităţi administrativ-teritoriale amplasate în întregime pe o adâncime de 30 km faţă de frontiera de stat şi de ţărmul Mării Negre, către interior, identificate conform anexei nr. 2F, este obligatorie solicitarea avizului specific. Agenţia Naţională de Cadastru şi Publicitate Imobiliară procedează din oficiu la efectuarea menţiunii "Imobil aflat sub incidenţa art. 3 alin. (1) din Legea nr. 17/2014" în titlul cărţii funciare. ... + Articolul 4 (1) În vederea obţinerii avizului specific vânzătorul depune o solicitare, conform modelului prevăzut în anexa nr. 2C, respectiv în anexa nr. 2D. ... (2) Solicitarea vânzătorului de eliberare a avizului specific trebuie însoţită de următoarele documente: ... a) cerere care conţine datele de identificare ale solicitantului, adresa de corespondenţă şi datele de identificare ale potenţialului cumpărător, dacă acesta este cunoscut la data depunerii cererii; modelul cererii este prevăzut în anexa nr. 2C - pentru vânzătorul persoană fizică, respectiv în anexa nr. 2D - pentru vânzătorul persoană juridică; ... b) actul de proprietate asupra terenului ce face obiectul ofertei de vânzare (după caz: contract de vânzare-cumpărare, contract de donaţie, proces-verbal de predare-primire, sentinţă/decizie civilă definitivă şi irevocabilă, titlu de proprietate, certificate de moştenitor, contract de schimb, act de lichidare a patrimoniului, altele asemenea), în copie legalizată de notarul public ori de instanţa de judecată, după caz, sau certificat pentru conformitate de către funcţionarii primăriei; ... c) extras de carte funciară de informare, în original, şi plan de amplasament şi delimitare a imobilului, în sistemul naţional de proiecţie "Stereografic 1970", recepţionat, însoţit de inventarul de coordonate dacă acesta nu se regăseşte în plan, în copie; ... d) adeverinţa privind vânzarea liberă, în original, prevăzută la art. 10 alin. (1) din Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniului Statului, cu modificările ulterioare, denumită în continuare lege; ... e) oferta de vânzare, în copie; ... f) în caz de reprezentare, procura notarială, respectiv delegaţia, hotărârea adunării generale a asociaţilor, decizia asociatului unic, decizia reprezentantului formei asociative, după caz, în original, precum şi o copie a BI/CI a împuternicitului persoană fizică sau o copie a paşaportului pentru împuternicitul persoană fizică cu domiciliul în străinătate; ... g) certificatul constatator de la registrul comerţului sau a actului în baza căruia îşi desfăşoară activitatea, în cazul vânzătorului persoană juridică, în copie; ... h) hotărârea adunării generale a asociaţilor, decizia asociatului unic, decizia reprezentantului formei asociative, după caz, în copie, din care să rezulte acordul cu privire la vânzarea bunului aflat în proprietatea societăţii, în cazul vânzătorului persoană juridică; ... i) alte documente pe care vânzătorul le consideră relevante. ... (3) Documentele prevăzute la alin. (2) se depun la registratură sau se pot transmite prin scrisoare recomandată cu confirmare de primire. ... (4) La eliberarea avizului specific se au în vedere, în principal, următoarele elemente: ... a) amplasamentul terenului, identificat conform planului de amplasament şi delimitare a imobilului întocmit în sistemul naţional de proiecţie "Stereografic 1970", eliberat de oficiul teritorial ca urmare a recepţiei documentaţiei cadastrale pentru terenul agricol situat în extravilan în privinţa căruia s-a solicitat avizul specific, însoţit de inventarul de coordonate dacă acesta nu se regăseşte în plan; ... b) implicaţiile asupra apărării şi securităţii naţionale; ... c) destinaţia şi funcţionalitatea obiectivelor speciale. ... (5) Prin obiectiv special se înţelege terenul, cu sau fără construcţii, aflat în patrimoniul instituţiilor prevăzute la art. 6 alin. (1) din Legea nr. 51/1991 privind securitatea naţională a României, republicată. ... + Articolul 5 (1) În situaţia în care documentele de la art. 4 alin. (3) nu sunt lizibile sau sunt incomplete ori intervin situaţii justificate de natură tehnică referitoare la documentele menţionate la art. 4 alin. (2) lit. b)-h), Ministerul Apărării Naţionale, prin Statul Major General, va emite un aviz specific negativ motivat. ... (2) Avizul specific negativ se transmite de către Ministerul Apărării Naţionale prin Statul Major General, în original, biroului de cadastru şi publicitate imobiliară competent în vederea notării în cartea funciară, cu scutire de la plata tarifului. ... (3) În avizul specific negativ se menţionează, în mod obligatoriu, numărul cadastral şi numărul de carte funciară ale imobilului. ... (4) În vederea emiterii unui nou aviz specific, vânzătorul va depune o nouă cerere în acest sens, urmând ca termenul de 20 de zile lucrătoare să curgă de la data înregistrării noilor documente. ... (5) Avizul specific negativ se radiază din cartea funciară în baza unui aviz specific favorabil, ulterior emis, la cererea vânzătorului sau în baza unei hotărâri judecătoreşti definitive. ... + Articolul 6 (1) Termenul de 20 de zile lucrătoare prevăzut la art. 3 alin. (3) din lege se socoteşte, după caz: ... a) de la data alocării numărului de înregistrare pe cerere, în cazul în care aceasta este depusă direct la registratură; ... b) de la data semnării recipisei care atestă primirea cererii de către persoana desemnată cu recepţionarea corespondenţei din cadrul instituţiei, în cazul în care cererea este trimisă prin scrisoare recomandată cu confirmare de primire. ... (2) Transmiterea avizului specific se face prin scrisoare recomandată cu confirmare de primire sau prin ridicare de la registratură. ... (3) După emitere, un exemplar al avizului specific se publică pe site-ul Ministerului Apărării Naţionale în termen de două zile de la emiterea acestuia. ... + Articolul 7Anexele nr. 2A-2F fac parte integrantă din prezentele norme metodologice. + Anexa 2A - Model -MINISTERUL APĂRĂRII NAŢIONALEUnitatea Militară ....................AVIZNr. ......... din ...........În temeiul art. 3 din Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, cu modificările ulterioare,având în vedere cererea de eliberare a avizului specific, depusă de ..................................., CNP ............................., domiciliat în str. ...................................... nr. ........., bl. ..........., sc. .........., ap. .........., judeţul/sectorul ....................................., telefon: ..........................., act de identitate ....................... seria .......... nr. ....................., eliberat de ....... la data de ........................, în calitate de vânzător(1), şi înregistrată la UM ........... cu nr. ................ din ...........................,ca urmare a verificării elementelor prevăzute la art. 4 alin. (4) din Normele metodologice pentru aplicarea titlului I din Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, cu modificările ulterioare, în scopul obţinerii avizului specific al Ministerului Apărării Naţionale, prevăzute în anexa nr. 2 la Ordinul viceprim-ministrului, ministrul agriculturii şi dezvoltării rurale, al viceprim-ministrului, ministrul dezvoltării regionale şi administraţiei publice, al ministrului apărării naţionale şi al viceprim-ministrului, ministrul culturii, nr. 719/740/M.57/2.333/2014,se emiteAVIZUL FAVORABILîn vederea încheierii contractului de vânzare-cumpărare în formă autentică de către notarul public sau pronunţării de către instanţă a unei hotărâri judecătoreşti care ţine locul contractului de vânzare.Prin emiterea prezentului aviz specific îşi încetează efectele Avizul negativ(2) nr. ....... din ............. .Şeful Unităţii Militare ......... BucureştiNumele şi prenumele...........................Semnătura.......................L.S.----- (1) Datele de identificare se menţionează, în mod corespunzător, şi pentru persoanele juridice. ... (2) Menţiunea se înscrie în aviz numai în cazul existenţei unui un aviz specific negativ. ... + Anexa 2B - Model -MINISTERUL APĂRĂRII NAŢIONALEUnitatea Militară ................AVIZNr. ........ din ...............În temeiul art. 3 din Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, cu modificările ulterioare,având în vedere cererea depusă de ....................., CNP ............, domiciliat în ....................., str. ...................................... nr. ......, bl. ........, sc. ......., nr. ......., judeţul/sectorul ..................., telefon: ................, act de identitate ....................... seria .......... nr. ..........., eliberat de ........... la data de .............. în calitate de vânzător(1), şi înregistrată la primărie cu nr. ............ din ................,ca urmare a verificării elementelor prevăzute la art. 4 alin. (4) din Normele metodologice pentru aplicarea titlului I din Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, în scopul obţinerii avizului specific al Ministerului Apărării Naţionale, prevăzute în anexa nr. 2 la Ordinul viceprim-ministrului, ministrul agriculturii şi dezvoltării rurale, al viceprim-ministrului, ministrul dezvoltării regionale şi administraţiei publice, al ministrului apărării naţionale şi al viceprim-ministrului, ministrul culturii, nr. 719/740/M.57/2.333/2014,în fapt, .............................,în drept(2), ......................,se emiteAVIZ NEGATIVîncheierii contractului de vânzare-cumpărare în formă autentică de către notarul public sau pronunţării de către instanţă a unei hotărâri judecătoreşti care ţine locul contractului de vânzare, pentru terenul agricol situat în extravilanul localităţii ........................, tarlaua ......, parcela ..................., judeţul................, identificat cu număr cadastral ................, înscris în cartea funciară nr. ........ a localităţii ..................., făcută de ...................................... .Prezentul aviz poate fi contestat în condiţiile Legii contenciosului administrativ nr. 554/2004, cu modificările şi completările ulterioare.Şeful Unităţii Militare ......... BucureştiNumele şi prenumele..........................Semnătura.....................L.S.----- (1) Datele de identificare se menţionează, în mod corespunzător, pentru persoanele juridice. ... (2) În situaţia prevăzută la art. 5 din Normele metodologice pentru aplicarea titlului I din Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, în scopul obţinerii avizului specific al Ministerului Apărării Naţionale, prevăzute în anexa nr. 2 la Ordinul viceprim-ministrului, ministrul agriculturii şi dezvoltării rurale, al viceprim-ministrului, ministrul dezvoltării regionale şi administraţiei publice, al ministrului apărării naţionale şi al viceprim-ministrului, ministrul culturii, nr. 719/740/M.57/2.333/2014, se menţionează documentele şi cauzele care afectează emiterea avizului specific. ... + Anexa 2C - Formular pentru persoane fizice -CEREREpentru solicitarea avizului specific al Ministerului Apărării NaţionaleCătreMinisterul Apărării NaţionaleUnitatea Militară ........................1. (*) Subsemnatul/Subsemnata, .................................., CNP ............................., în calitate de proprietar identificat cu ...... seria ...... nr. .........., eliberat de ........................, data şi locul naşterii: ................................, localitatea ......................................, judeţul/ţara: ..........................................,2. (**) cu domiciliul în: localitatea ............................................, str. ................................ nr. ........., bloc ..........., sc. .........., et. ......, ap. ........, judeţul/sectorul ..............., cod poştal ..................., ţara ....................., telefon:................, fax: ....................., email: ...................., cetăţenia .............., starea civilă .......................................,3. (**) reşedinţa din România (dacă este cazul):localitatea .............................................., str. ............................. nr. ........., bl. ..........., sc. .........., et........, ap. ........, judeţul/sectorul .............., cod poştal ..........., telefon: ................, fax: ..........................,. e-mail: ........................,4. (***) prin ....../(numele şi prenumele)..........., CNP/CIF ....................................., în calitate de ............................, conform ........................................, localitatea ......................................., str. ................................. nr. ......., bl. ............, sc. ........., et. ..........., ap. ....., judeţul/sectorul ............., cod poştal ............, telefon: ................., fax: ........., e-mail: ..................,declar că sunt proprietar al terenului în suprafaţă de ......... ha situat în extravilanul localităţii ............., identificat cu număr cadastral ................, înscris în cartea funciară nr. ............... a localităţii .............................., care urmează să facă obiectul vânzării către ........................................................................................................................... .(Se înscrie numele cumpărătorului, dacă acesta este cunoscut la data depunerii cererii.)Declar că:- terenul face obiectul unor litigii sau al unei proceduri de executare silită: Da [] Nu [];- terenul este grevat de sarcini: Da [] Nu [].Având în vedere dispoziţiile art. 3 din Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, cu modificările ulterioare, solicit prin prezenta cerere emiterea avizului specific al Ministerului Apărării Naţionale, în termenul prevăzut de Legea nr. 17/2014, cu modificările ulterioare.În susţinerea cererii depun următoarele acte doveditoare*1)1. ..........................................................................................................................;2. ..........................................................................................................................;3. ......................................................................................................................... .Sunt de acord ca datele din cerere şi documentele anexate să fie introduse în bazele de date care se organizează în temeiul Legii nr. 17/2014, cu modificările ulterioare, cu aplicarea dispoziţiilor Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare.Cunoscând că falsul în declaraţii se pedepseşte conform Legii nr. 286/2009 privind Codul penal, cu modificările şi completările ulterioare, declar că datele sunt reale, corecte şi complete.Vânzător/Împuternicit,......................................(numele şi prenumele în clar)Semnătura ........................Data ......................-----*1) - actul de proprietate asupra terenului ce face obiectul ofertei de vânzare (după caz: contract de vânzare-cumpărare, contract de donaţie, proces-verbal de predare-primire, sentinţă/decizie civilă definitivă şi irevocabilă, titlu de proprietate, certificate de moştenitor, contract de schimb, act de lichidare a patrimoniului, altele asemenea), în copie legalizată de notarul public ori de instanţa de judecată, după caz, sau certificat pentru conformitate de către funcţionarii primăriei;- extras de carte funciară de informare, în original, şi plan de amplasament şi delimitare a imobilului, în sistemul naţional de proiecţie Stereografic 1970, recepţionat, în copie;- adeverinţa emisă de către primării, în original, în cazul în care vânzarea terenului este liberă, însoţită de copia ofertei de vânzare certificată de primar pentru conformitatea cu originalul;- în caz de reprezentare procura notarială în original, precum şi copie a BI/CI al/a împuternicitului persoană fizică sau o copie a paşaportului pentru împuternicitul persoană fizică cu domiciliul în străinătate;- alte documente pe care vânzătorul le consideră relevante.NOTĂ:- Câmpurile notate cu (*) sunt obligatoriu de completat.- Câmpurile notate cu (**) se completează de către cetăţenii unui stat membru al Uniunii Europene, ai statelor care sunt parte la Acordul privind Spaţiul Economic European (ASEE) sau ai Confederaţiei Elveţiene.- Câmpurile notate cu (*) se completează de către proprietar.- Câmpurile notate cu (***) se completează de către împuternicit. În acest caz, prezintă documentele doveditoare ale calităţii de împuternicit. + Anexa 2D - Formular pentru persoane juridice şi entităţi fărăpersonalitate juridică ce se înregistrează în registrul comerţului -CEREREpentru solicitarea avizului specific al Ministerului Apărării NaţionaleCătreMinisterul Apărării NaţionaleUnitatea Militară ........................1. (*) Subsemnatul/Subsemnata, .............................................., domiciliat în ............................, str. ..................... nr. ........., bl. ........, sc. ....., ap. ...., judeţul/sectorul ............, telefon: ..........., posesor/posesoare al/a actului de identitate ............ seria ........... nr. .........., eliberat de .............................. la data de ..............., CNP/CIF/CUI ...................., în calitate de(1)..................,............................, prin ................................., conform ............................................,2. (*) pentru(2) ............................., având număr de ordine în (**) .........................................., CIF/CUI ............................,3. (*) cu sediul în localitatea ................................, str. ......................, nr. ........, bl. .........., sc. ........, et. ...., ap. ......, judeţul/sectorul .................., cod poştal ............., telefon: ..................... fax: ..................... e-mail: ..........................,declar că terenul în suprafaţă de ......... ha situat în extravilanul localităţii ............., identificat cu număr cadastral ................, înscris în cartea funciară nr. ................ a localităţii ..................................., aparţine .............................. şi urmează să facă obiectul vânzării către .................................................................................................................... .(Se înscrie numele cumpărătorului dacă acesta este cunoscut la data depunerii cererii.)Declar că:- terenul face obiectul unor litigii sau a unei proceduri de executare silită: Da [] Nu [];- terenul este grevat de sarcini: Da [] Nu [].Având în vedere dispoziţiile art. 3 din Legea nr. 17/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, cu modificările ulterioare, solicit prin prezenta cerere emiterea avizului specific al Ministerului Apărării Naţionale, în termenul prevăzut de Legea nr. 17/2014, cu modificările ulterioare.În susţinerea solicitării depun următoarele acte doveditoare*1):1. ...................................................................................................................................;2. ...................................................................................................................................;3. ...................................................................................................................................;Sunt de acord ca datele din cererea pentru afişarea ofertei de vânzare, din oferta de vânzare şi din documentele anexate să fie introduse în bazele de date care se organizează în temeiul Legii nr. 17/2014, cu modificările ulterioare, cu aplicarea dispoziţiilor Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare.Cunoscând că falsul în declaraţii se pedepseşte conform Legii nr. 286/2009 privind Codul penal, cu modificările şi completările ulterioare, declar că datele sunt reale, corecte şi complete.Vânzător/Împuternicit,..............................(numele şi prenumele în clar)Semnătura ..................... L.S.Data ......................-----*1) - actul de proprietate asupra terenului ce face obiectul ofertei de vânzare (după caz: contract de vânzare-cumpărare, contract de donaţie, proces-verbal de predare-primire, sentinţă/decizie civilă definitivă şi irevocabilă, titlu de proprietate, certificate de moştenitor, contract de schimb, act de lichidare a patrimoniului, altele asemenea), în copie legalizată de notarul public ori de instanţa de judecată, după caz, sau certificat pentru conformitate de către funcţionarii primăriei;- certificatul de înregistrare la registrul comerţului/Registrul naţional al asociaţiilor şi fundaţiilor, în copie;- procura notarială, respectiv delegaţia, hotărârea adunării generale a asociaţilor, decizia asociatului unic, decizia reprezentantului formei asociative, după caz, în original, precum şi copie al/a BI/CI al/a împuternicitului persoană fizică sau o copie a paşaportului pentru împuternicitul persoană fizică cu domiciliul în străinătate, după caz;- hotărârea adunării generale a asociaţilor, decizia asociatului unic, decizia reprezentantului formei asociative, după caz, în copie, din care să rezulte acordul cu privire la vânzarea bunului;- extras de carte funciară de informare, în original, şi plan de amplasament şi delimitare a imobilului, în sistemul naţional de proiecţie Stereografic 1970, recepţionat, în copie;- alte documente doveditoare, după caz.NOTE:- Câmpurile notate cu (*) sunt obligatoriu de completat.- Câmpurile notate cu (**) se completează cu numărul din registrul comerţului sau numărul din registrul asociaţiilor şi fundaţiilor.- (1) Se completează de către: asociat, administrator, împuternicit, întreprinzător titular al întreprinderii individuale/ reprezentant al întreprinderii familiale/membru al întreprinderii familiale etc.- (2) Se completează cu denumirea formei de organizare, conform reglementărilor legale: societate comercială (S.R.L., S.A., S.N.C., S.C.S., S.C.A.)/cooperativă de credit/societate cooperativă/cooperativă agricolă/grup european de interes economic/societate europeană/societate cooperativă europeană sucursală/persoană fizică autorizată/întreprindere familială/întreprindere individuală etc. + Anexa 2E LISTAunităţilor administrativ-teritoriale amplasate parţial pe o adâncime de30 km faţă de frontiera de stat şi de ţărmul Mării Negre, către interior
+ Anexa 2F LISTAunităţilor administrativ-teritoriale amplasate în întregimepe o adâncime de 30 km faţă de frontiera de stat şi deţărmul Mării Negre, către interior

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7